Wata matashiya ta yi yunkurin kashe kanta sakamokon auren dan shekaru 70 – Freedom Radio Nigeria
Wata matashiya ta yi yunkurin kashe kanta sakamokon auren dan shekaru 70
Lamarin dai ya faru ne a ranar juma’a 15 ga wannan wata da muke ciki na Nuwamba, inda matashiyar ta yi yunkurin shiga cikin na’urar bada hasken lantarki watau Transformer ,a unguwar Sharada dake yankin karamar hukumar birnin Kano a makon da ya gabata, bayan da ta yo tattaki tun daga unguwar Rimin Kebe da ke yankin karamar hukumar Ungogo.
Wani daga cikin mutanen da suka kai mata dauki ya bayyana cewa matashiyar ta zo wurin su ne inda take shaida musu cewar, an yi mata aure ne da wani tsoho wanda bata son shi don haka ne take neman mafita.
Haka kuma ta kara da cewa, tana gama fada musu hakan ne sai kawai suka ga ta nufi dakin injin wutar inda ta yi yunkurin kashe kanta, sai dai sun yi gaggawar hana ta shiga.
A tattaunawar Freedom Radio da dan uwan matashiyar mai suna Malam Muhammad Rimin Kebe, ya bayyana cewa, kimanin shekaru biyu Kenan da daura auren ta da dattijon amma ba da son ranta ba.
Kan haka ne kungiyar kare hakkin dan Adam ta shiga lamarin inda shugaban kungiyar Karibu Lawan Kabara ya bayyna cewa, za su yi iya yinsu wajen ganin sun kwato wa matashiyar hakkinta.
Kotu ta saida gidan wani mutum yana gidan gyaran hali
Duk da cewar bayan ya fito ya kai shigar da kara har ma kotu ta bada umarni amma hakonsa bai cimma ruwa ba, domin masu gwanjan babbar kotun jiha sun bujirewa umarnin ta
Wakilin mu Nasiru Salisu Zango ya rawaito cewa, a cikin kunshin bayanan shari’a wanda alkali Faruq na kotun kasuwa ya rubuta ya nuna cewa, irin hukunce-hukuncen da kotun ta bada umarni amma wadanda ake kara suka yi mirsisi a don haka kotun ta bayyana cewar matakin ya zama rainin-wayo.
Kamar yadda labarin ya nuna cewa wani mutumi ne wanda karayar arziki ta same shi har ta kai ga cin bashin da aka kai shi kurkuku saboda ya gaza
Wanda yana cikin wannan kadamin ne sai aka sake kai karar sa kotun kasuwar Kurmi saboda wadansu kudadan da ake binsa,duk da cewar an je wannan kotun kasuwar don tabbatar da sulhun da aka cimma a tsakanin su kama yadda hukuncin kotun ke tafiya akai, amma sai shari’ar ta sauya zane daga batun sulhu ta dawo karbar kudi.
Kai-tsaye : Yaushe ne za’a cigaba da sauraran shari’ar Ganduje da Abba?
Kotun daukaka kara ta sanya ranar shari’ar Ganduje da Abba
Kotu a Kano ta yankewa mai cin zarafin kananan yara hukunci
Haka shima wanda ake bi bashin Malam Bashir Fari Sharada ya bayyana cewa ,daga wannan ranar da kotun ta sulhuntasu bata kara neman sa ba, amma hakan alkali yayi hukuncin zuwa asayar da gidan sa ba tare da sanin sa ba.
Ya sake bayyana cewa, yana zauna ne da iyalin sa suna karin kumallo kwatsam sai sukaji an sako kai cikin gidan ana fatali da kayansu.
Akan haka ne Malam Bashir Fari Sharada ya bayyana bakin cikinsa duba da cewa wadanda aka je da su gidan shi har da Kurame domin ba za su iya jin irin roko da magiyar da yake musu ba,
Ya kara da cewar irin tozarcin da su kai masa har ma takai da iyalisa su kwana a makwabta shi kuma ya kwana a shagon damin acewar sa maganar siyar da gidan sa ta tabbata.
Hakan yasa ya daukaka kara shida lauyansa domin dakatar da Alkalin Sharif daukar matakin yanke hukuncin a baya, amma hakan bai samu ba saboda an dauke alkalin kotun wanda ya yanke hukuncin farko.
Amma kakakin babbar kotun jihar Kano Baba jibo Ibrahim ya ce alkalin babbar kotun jiha ya mayar da martanin cewa har idan wannan korafi yaje waje sa sai abin da ya tubewa buzu nadi.
Wani dan kasuwa ya gamu da ajalinsa sakamakon harbin bindiga
Dan sandan dai yana gadi ne a wani Banki yayin da ya hango wannan mai mota ya buge wani mutum kuma wasu ‘yan sanda dake aiki a bakin titi suka bukaci shi daya bude motarsa a saka wanda yaji raunin amma kuma yaki bayan da aka yi zargin cewar yana son ya tsere.
Amma sai yaki bin umarnin su hakan ya sanya dan sanda dake zaune yana aikin gadi ya ja kunamar bindigarsa ya harbi wannan matukin motar kuma nan take ya rasu.
Kano: Lauyoyi sun yi barazanar gurfanar da kwamishinan ‘yan sanda
Hakan tasa abokin tafiyar direban ya kasa magana saboda dimaucewa da yayi ganin abinda yafaru da wanda suke tare.
Tuni dai tawagar ‘yan sanda suka halacci gurin da abin yafaru karkashin jagorancin babban mukaddashin kwamishinan’ yan sanda na Kano mai lura da ayyukan yau da kullum DSP Balarabe sule.
Kakakin rundunar ‘yan sanda ta jihar DSP Abdullahi Haruna ya ce rundunar na tattara bayanai kafin gurfanar da wanda ake zargi a kotu
Hukumar Hisbah ta ziyarci makarantar ‘yan mari ta zamani
Babban kwamandan hukumar ta jihar Kano Sheik Harun Muhad Sani Ibn Sina da kuma baban daraktan hukumar Dr, Aliyu Musa Kibiya sun kai ziyarar aiki makarantar ‘yan Mari ta zamani dake karamar hukumar Kura anan jihar Kano wanda Asusun tallafawa na Annur ya kafa.
Makarantar ‘yan Marin ta zamani wanda Dr, Aliyu Musa Kibiya ya asasa da nufin karfafa samar da ingantaccen ilimi mussaman ma na Al-qur’ani mai girma don taimakawa a kokarin da gwamnati ke yi na ganin ana bada ilimin Al-qur’ani ta hanyar data dace a jihar Kano.
Haka zalika Tsangayar ko makarantar ‘Yan marin irin ta ce ta farko a jihar Kano da aka taba kafawa ta zamani.
Wannan na kunshe cikin sanarwar da jami’in yada labarai na hukumar ta Hisbah Lawal Ibrahim Fagge \ya sanya hannu cewa, tsangayar na da ajujuwa guda 27 da dakunan kwana na dalibai 35 da masallaci.
Hisbah na shirin kara inganta ayyukanta a kananan hukumomi
Hukumar Hisbah ta jihar Kano ta lalata kwalaben barasa 196,400
Ana dai kyautata zaton cewar a kwanan ne gwamnan Kano Abdullahi Umar Ganduje zai kaddamar da Tsangayar ta zamani a cikin wannan shekarar yayin da kuma za’a koma karatu gadan-gadan nan bada jimawa ba.